Kamu bisa jelasin ke aku soal Mesyuarat Majlis Raja-Raja ke-218 dalam bahasa melayu?

Mesyuarat Majlis Raja-Raja ke-218 pada 26 – 30 Julai 2009 diadakan di bangunan baru Dewan Undangan Negeri Sarawak di Petra Jaya, Sarawak. Ia dipengerusikan oleh Sultan Selangor, Sultan Sharafuddin Idris Shah Al-Haj. Sarawak menjadi tuan rumah mesyuarat itu kali ke-3 selepas mesyuarat ke-116 pada 1972 dan yang ke-157 pada 1992.

Turut hadir ialah Yang di-Pertuan Agong Tuanku Mizan Zainal Abidin diiringi Perdana Menteri Malaysia Datuk Seri Najib Tun Razak.  Kesemua raja Melayu berkenan berangkat hadir dalam mesyuarat kali ini kecuali Kelantan yang diwakili Pemangku Raja Kelantan, Johor oleh Tunku Mahkota Johor, Terengganu oleh Yang Dipertua Majlis Penasihat Pemangku Raja Terengganu dan Pahang oleh Tengku Besar Pahang. Mengiringi Sultan dan Yang Dipertua Negeri pada mesyuarat itu ialah Menteri Besar dan Ketua Menteri masing-masing kecuali Kelantan dan Pahang yang diwakili Timbalan Menteri Besar masing-masing.

Sebuah perarakan kapal berhias sebanyak 21 kapal berhias dari pelbagai agensi kerajaan Sarawak diadakan sempena mesyuarat ini pada 6 petang 27 Julai 2009 di Sungai Sarawak yang ditutupi dengan pertunjukan bunga api. Santapan malam juga diadakan di Dewan Santapan DUN pada malam 28 Julai 2009 dengan persembahan kebudayaan.

Tindakan Menteri Besar Selangor, Tan Sri Abdul Khalid Ibrahim tidak menghadiri sebarang acara mesyuarat berkenaan yang telah dirancangkan kecuali pada malam terakhir sebaliknya mengadakan aktiviti berkempen di negeri tuan rumah itu.

Perkara yang dibincangkan dalam mesyuarat itu ialah mengenai pertahanan, keselamatan, agama dan pelantikan hakim-hakim Mahkamah Persekutuan dan Mahkamah Rayuan.